**7. 4. 2020.**

Dragi učenici!

Nastavljamo s vježbanjem i ponavljanjem.

**MATEMATIKA** – **Množenje i dijeljenje (vježbanje i ponavljanje)**

Uvidom u vaše jučerašnje listiće iz matematike, imam potrebu još jednom vam objasniti neka matematička pravila.

Ponovimo još jednom:

1. **primjer**

Napiši kao zbrajanje jednakih pribrojnika:

6 ∙ 3 = 3 + 3 + 3 + 3 + 3 + 3 (Čitaj: 6 puta napiši 3!)

1. **primjer**

Napiši kao uzastopno oduzimanje:

12 : 3 = ( Od broja 12 postupno oduzimaj broj 3 dok ne dođeš

12 – 3 = 9 do 0.)

 9 – 3 = 6 Koliko smo puta od broja 12 oduzeli 3? 4 puta

 6 – 3 = 3 Dakle, 12 : 3 = 4

 3 – 3 = 0

1. **primjer**

Brojeve 4 i 7 uvećaj 2 puta. (Izraz uvećaj 2 puta znači računsku radnju MNOŽENJE.)

2 ∙ 4 = 8 (Broj 2 moramo pisati kao prvi faktor.)

2 ∙ 7 = 14

1. **primjer**

Brojeve 8 i 10 uvećaj za 2. (Izraz uvećaj za 2 znači računsku radnju ZBRAJANJE.)

8 + 2 = 10 10 + 2 = 12

1. **primjer**

Brojeve 10 i 25 umanji 5 puta. (Izraz umanji 5 puta znači računsku radnju DIJELJENJE.)

10 : 5 = 2

25 : 5 = 5

1. **primjer**

Brojeve 20 i 15 umanji za 5. (Izraz umanji za 5 znači računsku radnju ODUZIMANJE.)

20 – 5 = 15

15 – 5 = 10

1. **primjer**

Količnik brojeva 12 i 2 uvećaj 5 puta.

 Od ranije znamo da kad u zadatku pročitamo **zbroj brojeva ili razliku brojeva** moramo upotrijebiti zagrade. Isto pravilo vrijedi i za množenje i

dijeljenje. Kada u zadatku piše **umnožak ili količnik brojeva** isto koristimo **zagrade.**

Pišemo: 5 ∙ (12 : 2) = 5 ∙ 6 = 30 **Pazi!** Broj 5 mora biti na prvom

 mjestu!

1. **primjer**

 Umnožak brojeva 9 i 3 umanji za količnik brojeva 50 i 5.

 Objašnjenje: U ovom zadatku potrebno je voditi računa o više računskih

 radnji i čak dvije zagrade. Treba samo pažljivo čitati zadatak.

 Znamo da umnožak znači računsku radnju množenja. Isto

 tako već znamo da izraz umanji za znači oduzimanje, a za

 količnik znamo da je rezultat dijeljenja. Zadatak trebamo

 postaviti ovako:

 ( 9 ∙ 3 ) – ( 50 : 5 ) = 27 – 10 = 17

Nadam se da vam je sada sve puno jasnije i da ćete samostalno i bez poteškoća riješiti sljedeće zadatke. Zadatke ne trebate prepisivati, već ih odmah rješavate u bilježnicu. Potrebno je napisati samo naslov, preskočiti nekoliko redaka i zapisivati redni broj zadatka koji rješavate.

Množenje i dijeljenje

(vježba)

1. Napiši sve **višekratnike** broja 3.
2. Brojeve 3 i 9 **uvećaj** **2** **puta**. (Pazi na koje ćeš mjesto staviti broj 2!)
3. Brojeve 7, 4 i 10 **uvećaj** **za** **5**.
4. Brojeve 16, 40 i 24 **umanji za** **3**.
5. Brojeve 30, 100 i 60 **umanji 10 puta**
6. **Količnik** brojeva 12 i 2 **uvećaj 10 puta**. (Koristi se zagradom i pazi na koje ćeš mjesto staviti broj 10. )
7. **Količnik** brojeva 40 i 5 **umanji za 5**.
8. **Umnožak** brojeva 3 i 10 **umanji 5 puta**.
9. **Količnik** brojeva 80 i 10 **uvećaj za umnožak** brojeva 8 i 3.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HRVATSKI JEZIK – Nada Zidar – Bogadi: Njihaljka** ( radna bilježnica str. 131.,132. i 133.)

Danas ćete imati zadatak pročitati jednu proljetnu priču o njihaljci u parku.

Tko ju je sve pokušao probuditi, saznat ćete uskoro. Nakon što pažljivo pročitate priču, odgovorit ćete potpunim rečenicama na pitanja ispod priče. U posljednjem zadatku čeka vas malo crtanja i bojanja.

Nepoznate riječi:

**goluždravi vrapčić** – vrapčić bez perja (nije mu još naraslo)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LIKOVNA KULTURA – Pisanica** (obrisne i gradbene crte)

Ponovimo: **OBRISNA CRTA** ( vanjska crta) je crta koja opisuje, gradi lik izvana.

 **GRADBENA CRTA** (unutarnja crta) je crta koja gradi neki lik iznutra.

 Promotrite ovu sliku. Čime je ona izgrađena?

 Koji se oblici ističu na slici? Što misliš, kako je

 to slikar postigao? Uočavaš li optičku varku?

 Crte koje teku s lijeva na desno, mijenjanjem

 svojega toka na točno određenom mjestu

 grade oblike tako da se stvara dojam kao da

 se likovi izdižu iz podloge. Takvim mijenjanjem

 toka , umjetnik je izgradio likove.

Vaš je zadatak izgraditi pisanicu crtama poput slikara čiju smo sliku opisivali.

 Crnim flomasterom po papiru crtajte vodoravne crte s lijeva na desno na način da na zamišljenom mjestu jajeta ravna crta postane zakrivljena, uzdignuta i ponovno se *spušta* u ravninu iza zamišljenog ruba jajeta.

Na taj način crte će izdizanjem, mijenjanjem svojeg toka izgraditi pisanicu.

Pisanicu zatim flomasterima u boji nastavite graditi tj. ukrasite kombiniranjem otvorenih i zatvorenih crta tj. različitim likovima. Iznutra likove gradite gradbenim crtama.

Nadam se da vam je zadatak jasan. Želim vam puno sreće u radu!

Pozdravlja vas vaša učiteljica Mirjana!